অতিরঞ্জন নেই, ভাবাবেগ অনুপস্থিত; যে-আন্দোলনের সঙ্গে নিজে ওতপ্রোত জড়িত, তার সাফল্যের দিকটাকে দেখছেন পুরোপুরি বস্তুনিষ্ঠরূপে। অন্যত্র যেমন, এখানেও তেমনি- তিনি সম্পূর্ণ নির্ভরযোগ্য। একই সঙ্গে তিনি ইতিহাসের দ্রষ্টা এবং সে ইতিহাস সৃষ্টিতে অংশগ্রহণকারী। কিন্তু ইতিহাস যে কেবল রাজনীতির ঘটনাবিবরণ নয়, তার পেছনে যে মানুষ আছে, রয়েছে তাদের জীবনযাপনের সমস্যা, তাজউদ্দীনের বোধ ও দৃষ্টি থেকে সে সত্যটা কখনোই হারিয়ে যায়নি। যেজন্য ঘটনামুখর ওই দিনগুলোতেও তিনি সাধারণ মানুষের জীবনে বিরাজমান অর্থনৈতিক সঙ্কটের বিষয়টিকে মনোযোগে রেখেছেন। ২৯ ফেব্রুয়ারির দিনলিপিতে বিশেষ দ্রষ্টব্য চিহ্ন দিয়ে লিখেছেন-